CELEX: 62011CN0155
Language: lt
Date: 2011-03-31 00:00:00
Title: Byla C-155/11: 2011 m. kovo 31 d. Rechtbank ’s-Gravenhage , posėdžiaujantis Zvolėje-Lelistade (Nyderlandai), pateiktas prašymas priimti prejudicinį sprendimą byloje Bibi Mohammad Imran prieš Minister van Buitenlandse Zaken

23.7.2011   
            
            
               LT
            
            
               Europos Sąjungos oficialusis leidinys
            
            
               C 219/2
            
         2011 m. kovo 31 d.Rechtbank ’s-Gravenhage, posėdžiaujantis Zvolėje-Lelistade (Nyderlandai), pateiktas prašymas priimti prejudicinį sprendimą byloje Bibi Mohammad Imran prieš Minister van Buitenlandse Zaken
   
   (Byla C-155/11)
   2011/C 219/02
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Rechtbank ’s-Gravenhage, posėdžiaujantis Zvolėje-Lelistade
   
      Šalys pagrindinėje byloje
   
   
      Ieškovė: Bibi Mohammad Imran
   
      Atsakovas: Minister van Buitenlandse Zaken
   
   
      Prejudiciniai klausimai
   
   
               1.
            
            
               Ar pagal Direktyvos 2003/86 (1) 7 straipsnio 2 dalį valstybei narei leidžiama joje gyvenančio trečiosios šalies piliečio šeimos nariui, kaip jis suprantamas pagal šios direktyvos 4 straipsnį, neleisti atvykti ir nesuteikti leidimo gyventi vien dėl to, kad jis užsienyje neišlaikė šios valstybės narės teisės aktuose numatyto pilietinės integracijos egzamino?
            
         
               2.
            
            
               Ar atsakant į 1 klausimą turi reikšmės tai, kad šeimos narys — tai aštuonių šioje valstybėje narėje teisėtai gyvenančių vaikų, kurių septyni mažamečiai, motina?
            
         
               3.
            
            
               Ar atsakant į 1 klausimą turi reikšmės tai, ar šeimos narys rezidencijos šalyje turi galimybę mokytis šios valstybės narės kalba?
            
         
               4.
            
            
               Ar atsakant į 1 klausimą turi reikšmės tai, ar šeimos narys, atsižvelgiant į jo išsilavinimą ir asmeninę situaciją, ypač sveikatos klausimus, gali netolimoje ateityje sėkmingai išlaikyti šį egzaminą?
            
         
               5.
            
            
               Ar atsakant į 1 klausimą turi reikšmės tai, kad nenagrinėjami Direktyvos 2003/86 5 straipsnio 5 dalis bei 17 straipsnis ir Chartijos 24 straipsnis ir Sąjungos teisėje įtvirtintas proporcingumo principas?
            
         
               6.
            
            
               Ar atsakant į 1 klausimą turi reikšmės tai, kad tam tikrų trečiųjų šalių piliečiai vien dėl pilietybės atleidžiami nuo reikalavimo užsienyje sėkmingai išlaikyti pilietinės integracijos egzaminą?
            
         
      (1)  2003 m. rugsėjo 22 d. Tarybos direktyva 2003/86/EB dėl teisės į šeimos susijungimą (OL L 251, p. 12; 2004 m. specialusis leidimas lietuvių k., 19 sk., 6 t., p. 224).